<classify> Shirikisho la Ngumi Tanzania BFT linapeleka mabondia watatu na kocha mmoja badala ya mabondia wanane kama ilivyopanga awali kutoka na ukata.Kwa mujibu wa Katibu Mkuu wa BFT Makore Mashaga, walikuwa wakihitaji kiasi cha Sh milioni 9 kwa ajili ya kupeleka mabondia wanane, kocha na viongozi lakini wameshindwa kufanya hivyo sababu ya ukata.Mashaga bila kutaja kiasi walichopata alisema kuwa, viongozi wa BFT wamejichangisna na walichopata ndicho kimewawezesha kupeleka mabondia hao watatu. Hata hivyo, Mashaga hakuwataja mabondia hao, ambapo alisema bado hadi jana mchana walikuwa bado hawajapata majina kutoka kwa makocha wa timu hiyo.Timu hiyo inafundishwa na jopo la makocha ambao ni Jonas Mwakipesile, Said Omary Gogopoa, Benjamin Mwangata na Mzonge Hassan.Aidha, timu hiyo ya taifa ilikuwa ikifanya mazoezi katika wakati mgumu baada ya kutokuwa na vifaa vya mazoezi na kuifanya mazoezi ya viungo. Timu hiyo inaenda Mombasa huku makocha wakiwa hawajui bondia gani mwenye uwezo wa kufanya vizuri baada ya kipindi chote kutofanya majaribio na kujua uwezo wa kila mmoja.  <topic>: MICHEZO 